# &klettres;i käsiraamat

## Sissejuhatus

&klettres; on väga lihtne rakendus, mis aitab lapsel või täiskasvanul omandada emakeele või mõne võõrkeele tähestikku ning valiku lihtsamaid hääldusreegleid. Rakendus valib suvalises järjekorras tähe või silbi, seda näidatakse ning seejärel hääldatakse. Kasutaja peab seejärel antud tähe või silbi klaviatuuril sisestama. Õppimine käib tasemetel, kus tähte või silpi ei näidata, vaid see ainult hääldatakse. Rakenduse pruukimiseks ei ole vaja kasutada isegi hiirt, piisab ainult klaviatuurist.

Praegu saab kasutada kahtkümmend viit keelt, mis on ära toodud eespool. Vaikimisi paigaldatakse ainult prantsuse keel ning vastavalt sellele, milline on sinu &kde; keel, ka vastav keel. Kui sul on internetiühendus, on uusi keeli äärmiselt lihtne hankida, kasutades menüüs Fail leiduvat käsku Hangi uue keele tähestik...

Kaks erinevat režiimi võimaldavad kohandada &klettres;i just sinu vajadustele. Lastevälimuse korral ei ole menüüriba ja keelenupp näha, sest me eeldame, et laps ei taha just keelt vahetada. Hüpikkastist saab valida tasemete vahel. Vanemale kasutajale mõeldud stiil ei ole nii lapselik ning kasutada saab ka menüüriba. Kolm erinevat teemat (laste, kõrb ja savann) võimaldavad muuta tausta ja fonte.

Õigupoolest on üsna ükspuha, millist klaviatuuri kasutada, sest erimärkide tööriistariba võimaldab sisestada tüüpklaviatuuril mitteleiduvaid tähti väga erinevate keelte korral. Vali menüüst Seadistused Näidatavad tööriistaribad Erimärgid ning vastav tööriistariba ilmub &klettres;i akna allserva. Klõpsa seal vajalikul tähel ning see lisatakse sisendväljale. Selle tööriistariba võib ekraanil lohistada just sinna, kuhu sulle meeldib.

Vastavale keelele kohandatud korrektse klaviatuuri saab määrata Süsteemi seadistuste kategoorias Riistvara Sisendseadmed kaardil Klaviatuur.

## &klettres;i kasutamine

Rakendusel &klettres; on neli taset. Tasemed 1 ja 2 on mõeldud tähestiku ning 3 ja 4 silpide tarbeks. Väga väikeste laste korral (2,5 kuni 4 aastat) julgeksin ma oletada, et ta istub arvuti ees oma vanema süles ja et te õpite üheskoos.

### Tasemed 1 ja 2

&klettres;i tase 1 näeb välja selline &klettres;i tase 1

Tase on 1, keel prantsuse, teemaks kõrb ning režiimiks täiskasvanulik.

Kui sinu &kde; keel kuulub toetatud keelte hulka, siis avatakse &klettres; esmakordsel käivitamisel vastavas keeles. Muudel juhtudel on esialgseks keeleks inglise keel. &klettres; paigaldatakse vaikimisi inglise, prantsuse ja sinu vaikekeelega, kui viimane kuulub loetletute hulka. Internetiühenduse olemasolul saab lisakeeli hankida menüükäsuga Fail Hangi uus keel...

Esimesel tasemel näeb kasutaja tähte ja kuuleb selle hääldust. Seejärel tuleb täht kasti kirjutada. Kui see on õige, ilmub uus täht (puudub vajadus vajutada klahvi &Enter; või anda mingi muu käsk). Kui sisestati vale täht, hääldatakse näidatav täht uuesti. Sel tasemel on kasutajal võimalik täht ja selle hääldus selgeks õppida ning tuvastada selle asukoht klaviatuuril.

Kasutaja võib sisestada nii suur- kui väiketähe. Ekraanil ilmuvad need automaatselt suurtähena, et lapsel oleks võimalik näha samasugust tähte ka klaviatuuril. Korraga saab sisestada ainult ühe tähe.

Kui kirjutad sisendväljale tähe, ei pea vajutama klahvi &Enter;, vaid programm ootab mõne hetke ja siis kontrollib, kas täht on õige või mitte. See lühike viivitus aitab noorematel lastel mõista, mida ta kirjutas, mis on eriti kasulik siis, kui kirjutati vale täht. Viivituse aega saab muuta menüükäsuga Seadistused -> &klettres;i seadistamine..., ilmuvas dialoogis saab taimeri kaardil määrata eraldi aja nii lasterežiimi kui täiskasvanute režiimi taimeri.

Rakendusest selle esimese käivitamise järel väljudes salvestatakse viimasena kasutatud keel &klettres;i seadistustefaili ning see laaditakse ka järgmisel korral. Samamoodi jäetakse meelde tase.

Seadistustefailis salvestatakse ka kasutatav režiim, mis püsib seetõttu seni, kuni sa pole seda vahetanud.

Tähed ilmuvad juhuslikus järjekorras, kuid üks täht ei tohiks esineda kaks korda järjest.

&klettres;i tase 2 &klettres;i tase 2

Selline näeb välja tase 2 lapseliku režiimi, laste teema ja taani keelega.

Klõps kastil Tase ning sealt kirje Tase 2 valimine või samalaadne operatsioon menüüs Tase viib sind teisele tasemele. Sellel tasemel kuuleb kasutaja ainult tähe hääldust ning peab sisestama vastava tähe. Eksimise korral ilmub ekraanile õige täht.

### Tasemed 3 ja 4

&klettres;i tase 3 &klettres;i tase 3

Selline näeb välja &klettres;i kolmas tase täiskasvanuliku režiimi, savanni teema ja tšehhi keelega.

Kolmandal tasemel näeb kasutaja silpe ja kuuleb nende hääldust. Seejärel tuleb õiged tähed kasti kirjutada. Kui esimene täht on vale, ei ole võimalik teist tähte sisestada. Esimenegi täht kaob ning kasutaja saab uue võimaluse. Tähti on sõltuvalt keelest kaks või kolm.

&klettres;i tase 4 &klettres;i tase 4

Selline näeb välja &klettres;i neljas tase lapseliku režiimi, kõrbe teema ja slovaki keelega.

Häälikud öeldakse juhuslikus järjekorras.

Klõps liitkastil Tase või menüüst Tase Tase 4 valimine viib sind neljandale tasemele. Sellel tasemel kuuleb kasutaja ainult hääldust ning peab sisestama õiged tähed. Väiksele lapsele on see vahest liiga raske.

### Seadistustedialoog

Seadistustedialoogis on kaks kaarti: üks fontide, teine taimeri jaoks.

#### Fondid

Fonti, millega tähti näidatakse, on üpris lihtne muuta. Mõnes distributsioonis on süsteemne vaikefont üsna kole. Täiskasvanute stiilis saab menüükäsuga Seadistused -> &klettres;i seadistamine... avada dialoogi, millelt leiab kaardi Fondid ja sellelt fondi valimise dialoogi. Uut fonti kasutatakse nii näidatava tähe/silbi kui ka kasutaja välja jaoks.

Fondi muutmine on mõttekas ka seepärast, et mõned fondid (näiteks Helvetica) ei esita korrektselt Ida-Euroopa keelte, näiteks tšehhi ja slovaki keele tähti. Kui mingeid tähti või silpe ei ole näha või on need ilmselgelt vigased, vaheta palun fonti, valides näiteks Ariali.

Suuruse võid valida just endale meelepärase. See jäetakse seadistustefailis meelde.

&klettres;i fondi valimise dialoog &klettres;i fondi valimise dialoog

Selline näeb välja &klettres;i fondi valimise dialoog.

#### Taimerid

Taimeritega saab määrata kahe tähe vahelise aja, &ie; aja, kui kaua tähte näidatakse. Ühikuks on kümnendiksekundid.

Taimeri seadistustedialoogil (Seadistused &klettres;i seadistamine...) on kaks valikut: üks lasterežiimi, teine täiskasvanute režiimi jaoks. Vaikeväärtused on 4 kümnendiksekundit lasterežiimi ja 2 kümnendiksekundit täiskasvanute režiimi jaoks. Aja pikendamine jätab sulle rohkem aega oma vigadest aru saada.

&klettres;i taimeri seadistuste pilt &klettres;i taimeri seadistuste pilt

### Uue keele hankimine

Soovi korral võid &klettres;i abil omandada ka mõningaid teadmisi uuest keelest. Valides Fail Hangi uue keele tähestik..., ilmub dialoog kõigi saadaolevate keelte nimekirjaga (selleks peab muidugi olema ka toimiv internetiühendus).

Uue keele hankimise dialoog Uue keele hankimise dialoog

Klõpsa keelest, mida tahad paigaldada, paremal asuvale nupule Paigalda.

Pane tähele, et mõned failid võivad olla lausa mitme megabaidi suurused, nii et sõltuvalt sinu ühendusest võib nende allalaadimiseks aega kuluda.

Kui fail on alla laaditud, paigaldatakse see automaatselt, ning kui sulged uue kraami hankimise dialoogi, näed uut keelt menüüs Keel ja võid seda kohe kasutama hakata.

Kui keel on alla laaditud, näed, et nupule Paigalda ilmub hoopis kiri Eemalda.

Järgmine pilt näitab paigaldatud taani keelt.

Taani keel on paigaldatud Taani keel on paigaldatud

## Käskude seletused

### &klettres;i peaaken

#### Menüü Fail

&Ctrl;N Fail Uus häälik

- Esitab uue hääliku

F5 Fail Korda häälikut

- Esitab sama hääliku uuesti

Fail Hangi uus keel...

- Avab &klettres;i uue kuuma kraami hankimise dialoogi

&Ctrl;Q Fail Välju

- Väljub &klettres;ist

#### Menüü Tase

Tase Tase 1

- Valib esimese taseme (näidatakse ja hääldatakse täht)

Tase Tase 2

- Valib teise taseme (tähte ei näidata, ainult hääldatakse)

Tase Tase 3

- Valib kolmanda taseme (näidatakse ja hääldatalse silp)

Tase Tase 4

- Valib neljanda taseme (silpi ei näidata, ainult hääldatakse)

#### Menüü Keel

Keel Inglise

- Valib inglise keele

Keel Prantsuse

- Valib prantsuse keele

#### Menüü Välimus

Välimus Teemad Laste

- Lülitub lasteteemale

Välimus Teemad Kõrb

- Lülitub kõrbeteemale

Välimus Teemad Savann

- Lülitub savanniteemale

&Ctrl;K Välimus Lasterežiim

- Lülitub lasterežiimile (menüüriba puudub)

&Ctrl;G Välimus Täiskasvanute režiim

- Lülitub täiskasvanute režiimi (tavaline liides)

Lisaks on &klettres;il tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Häälikute lisamine &klettres;ile

Kui soovid ka oma keele häälikuid kasutada, siis see polegi nii keeruline. Salvesta häälikud kataloogi 'alpha'. Seejärel salvesta levinumad silbid kataloogi 'syllab'.

Loo tekstifail `sounds.xml` (parem on seda teha redaktoris &kate; või mõnes muus erinevaid kodeeringuid võimaldavas redaktoris). Pane faili kirja kõik salvestatud häälikud ja silbid. Toome näiteks tšehhi keele:

    <klettres>
    <language code="cs">
        <menuitem>
          <label>&Czech</label>
        </menuitem>
        <alphabet>
            <sound name="A" file="cs/alpha/a.ogg" />
            ...
        </alphabet>
        <syllables>
            <sound name="BA" file="cs/syllab/ba.ogg" />
            ...
        </syllables>
      </language>
    </klettres>

Asenda "cs" oma keele kahetähelise koodiga ning "Czech" oma keelega. Pane erimärkide häälikute nimed (eesti keele puhul täpitähed ja susisevad häälikud) oma keeles kirja suurtähtedega ja kodeeringus UTF-8-

Lisaks tasuks eritähtedest ka mulle teada anda, et ma saaksin luua neile vajaliku erimärkide tööriistariba. Loo selleks tekstifail `cs.txt` (asenda mõistagi "cs" oma keele kahetähelise koodiga), kus on igal real kirjas üks sinu keele eritäht. Salvesta mõlemad failid kodeeringus utf8 (selle saab &kate; korral valida salvestamisdialoogi ülemises parempoolses nurgas).

Häälikud peavad olema ogg-vormingus ning piisavalt pikad, et helimängija suudaks neid esitada (1,5 kuni 2 sekundit - kui need on liiga lühikesed, lisa palun vahele veidi vaikust). Lõpuks paki kõik kokku ja saada mulle.

Uue keele lisamisest on põhjalikumalt juttu &klettres;i veebileheküljel.

## Küsimused ja vastused

&reporting.bugs; &updating.documentation;

Taustapilti ei ole.

Kui ehitad &klettres;i ise, tuleks see konfigureerida võtmega `--prefix`, mis osutab sinu &kde; kataloogile, või tuleks see kataloog lisada sinu otsingurajale.

Ma ei kuule ühtki heli

Kontrolli, kas sinu süsteemis töötab &phonon;. Selleks ava Süsteemi seadistused ning klõpsa kategoorias Riistvara Multimeedia peale.

Ma ei näe mõningaid tähti ikoonidena eritähtede ribal, vaid nende asemel on teatud keeltes arusaamatud riskülikud.

&klettres; vajab tšehhi ja slovaki keele korral fonti Arial ja kui see ei ole sul paigaldatud, uuri järgi, kuidas seda enda distributsioonis teha.

Kui sul on arvutis ka &Windows;, võid kasutada &Windows; TTF-fonte (nende seas on ka Arial), valides selles Süsteemi seadistused -> Süsteemi haldamine -> Fontide paigaldaja ja lisa &Windows; fontide kataloog.

Eritähtede ribal ikoonidena näidatavad tähed on mõne keele puhul liiga väikesed.

&klettres; vajab tšehhi ja slovaki keele korral fonti Arial ja kui see ei ole sul paigaldatud, uuri järgi, kuidas seda enda distributsioonis teha.

Kui sul on arvutis ka &Windows;, võid kasutada &Windows; TTF-fonte (nende seas on ka Arial), valides selles Süsteemi seadistused -> Süsteemi haldamine -> Fontide paigaldaja ja lisa &Windows; fontide kataloog.

Miks ainult kakskümmend viis keelt?

Selleks, et uut keelt lisada, läheb vaja lisaks tähestikule ka häälikuid ja mõningaid levinud silpe koos hääldusega. Häälikud tuleb selle keele kõnelejal salvestada ogg-vormingus. Kolmanda ja neljanda taseme jaoks peaks silbid välja valima õpetaja või vähemalt isik, kes tunneb laste õppimisprotsessi iseärasusi: need peavad olema silbid, mida laps omandab kohe pärast tähtede selgekssaamist. Kui oled selliseks ülesandeks valmis, anna mulle teada. Täpsemalt saab selle kohta, kuidas uut keelt lisada, lugeda &klettres;i veebileheküljelt.

## Autorid ja litsents

&klettres;

Rakenduse autoriõigus 2001-2007: &Anne-Marie.Mahfouf; &Anne-Marie.Mahfouf.mail;

Olen väga tänulik järgmistele inimestele, kelle panus oli tõesti väga väärtuslik:

- Brasiilia portugali häälikud: Lindonjohnson Monte (isa) ja Michelle Monte (üheksa-aastane poeg) lindon_johnson@brturbo.com.br

- Tšehhi häälikud: Eva Mikulčíková evmi@seznam.cz

- Taani häälikud: Erik Kjaer Pedersen erik@binghamton.edu

- Hollandi häälikud: Geert Stams geert@pa3csg.myweb.nl

- Inglise häälikud: Robert Wadley robntina@juno.com

- Prantsuse häälikud: Ludovic Grossard grossard@kde.org

- Saksa häälikud: Helmut Kriege h.kriege@freenet.de

- Heebrea häälikud: Assaf Gorgon assafgordon@gmail.com

- Itaalia häälikud: Pietro Pasotti pietro@itopen.it

- Kannada häälikud: Vikram Vincent vincentvikram@gmail.com

- Alamsaksi häälikud: Manfred Wiese ja Sönke Dibbern s_dibbern@web.de

- Luganda häälikud: John Magoye ja Cormac Lynch cormaclynch@eircom.net

- Latiniseeritud hindi häälikud: Vikas Kharat kharat@sancharnet.in

- Hispaania häälikud: Ana Belén Caballero and Juan Pedro Paredes neneta @iquis.com

- Slovaki häälikud: Silvia Motyčková ja Jozef Říha silviamotycka@seznam.cz

- Telugu häälikud: Pavithran Shakamuri pavithran.s@gmail.com

- Algupärased ikoonid: &Primoz.Anzur; zerokode@yahoo.com

- Toetus ja abi koodi juures: &Robert.Gogolok; &Robert.Gogolok.mail;

- SVG ikoonid: Chris Luetchford chris@os11.com

- Erimärkide ikoonide genereerimise kood: Peter Hedlund peter@peterandlinda.com

- KConfig XT port, abi koodi juures: &Waldo.Bastian; &Waldo.Bastian.mail;

- Laste ja täiskasvanute režiimi SVG-ikoonid, kõrbeteema: &Danny.Allen; dannya40uk@yahoo.co.uk

- Taimeri seadistuste vidin: Michael Goettsche michael.goettsche@kdemail.net

Dokumentatsiooni autoriõigus 2001-2006: &Anne-Marie.Mahfouf; &Anne-Marie.Mahfouf.mail;

Tõlge eesti keelde: Marek Laane bald@starman.ee

&underFDL; &underGPL;
&documentation.index;